అడోబీ ఫోటోషాప్
అడోబీ ఫోటోషాప్ ("Adobe Photoshop") లేక "ఫోటోషాప్", ఫోటోలపై (ఛాయా చిత్రాలు) మార్పులు-చేర్పులు చేసుకోవడానికి వీలుకల్పించే ఒక రాస్టేర్ గ్రాఫిక్స్ ఎడిటింగ్ సాఫ్టువేరు. ఈ సాఫ్టువేరును ఉపయోగించి ఫోటోలను కావలసిన విధంగా మార్పులు చేర్పులు చేసుకోవచ్చు. దీనిని అభివృద్ధి చేస్తూ, అమ్మకం చేస్తున్నది అడోబీ సిస్టమ్స్ (Adobe systems). ప్రపంచములో చాలా మందికి, ముఖ్యంగా గ్రాఫిక్ మరియూ ఫోటోఎడిటర్లకు ప్రామాణికమైన ఇమేజ్ ఎడిటింగ్ పరికరంగా ప్రసిద్ధి చెందింది. అగస్టు 30, 2012న విడుదల చేయబడిన అడోబీ ఫొటోషాప్ సిఎస్6, ప్రస్తుతం లభ్యమవుతున్న తాజా వెర్షను. సిఎస్6లో ఉన్న 6, అడోబీ క్రియేటీవ్ స్యూట్ లో ఫోటోషాప్‌ను కూడా కలిపేసిన తరువాత విడుదల చేసిన 6వ వెర్షను అని సూచిస్తుంది.
1987లో అమెరికాలోని మిచిగాన్ విశ్వవిద్యాలయంలో థామస్ నోల్ (Thomas Knoll) అనే పరిశోధనా (PhD) విద్యార్థి, తన మ్యాకింటాష్ ప్లస్ కంప్యూటరులో, గ్రే స్కేల్ (greyscale: నలుపు తెలుపు రంగుల మిశ్రమం) చిత్రాలను మొనోక్రోం (monochrome: నలుపు తెలుపు రంగులు మాత్రమే) తెరపై కనిపించేలా ఒక ప్రోగ్రాం వ్రాయటం మొదలు పెట్టాడు. "డిస్ప్లే" అనే ఈ ప్రోగ్రామును థామస్ నోల్ తమ్ముడు జాన్ నోల్ (John Knoll) దృష్టిని ఆకర్షించింది. ఇండస్ట్రియల్ లైట్ అండ్ మ్యాజిక్ అనే సంస్థలో పనిచేస్తున్న జాన్ నోల్ ప్రోత్సాహంతో థామస్ నోల్ "డిస్ప్లే" అనే ఈ చిన్న ప్రోగ్రామును పూర్తి స్థాయి ఇమేజ్ ఎడిటింగ్ సాఫ్టువేరుగా మార్చాలని నిర్ణయించుకుని తన పి.హెచ్.డి చదువు నుండి 6 నెలలు పాటు విరామం తీసుకున్నాడు. ఈ విరామంలో తమ్ముడితో కలసి 1988లో "ఇమేజ్ ప్రో" (ImagePro) అనే మొదటి ఎడిటింగ్ సాఫ్టువేరును తయారు చేసాడు.
తరువాతి సంవత్సరంలో థామస్ నోల్ ఇమేజ్ ప్రో సాఫ్టువేరును ఫోటోషాప్ గా పేరుమార్చి, స్కానర్లు తయారు చేసే 'బర్నేస్కాన్' అనే ఒక కంపెనీతో వారి స్కానర్ పరికరంతో పాటుగా పంపిణి చేసేట్టు ఒప్పందం కుదుర్చుకుని 200 ఫోటోషాప్ కాపీలు అమ్మగలిగారు. ఇదే సమయంలో జాన్ నోల్, సిలికాన్ వ్యాలీలోని యాపిల్ ఇంజినీర్లకు ఫోటోషాప్ పనితనాన్ని ప్రదర్శించి, వాళ్ళను మెప్పించగలిగాడు. సెప్టెంబరు, 1988లో అడోబీ సంస్థ, ఫోటోషాప్ పంపిణీ హక్కులను కొనుక్కుంది. జాన్ నోల్ కాలిఫోర్నియాలో ఉండి ఫోటోషాప్ ప్లగ్‌ఇన్‌ల మీద పనిచేస్తూ ఉంటే, థామస్ నాల్ అర్బోర్ పట్టణంలో ఉండి ఫోటోషాప్ ప్రొగ్రామును అభివృద్ధిపరుస్తూ ఉండేవాడు.
తరువాత కొన్ని సంవత్సరములపాటు ఫొటోషాప్ ప్రోగ్రాముకు పనితీరుకు మరిన్ని హంగులను జోడించి, దానిని అభివృద్ధి పరుస్తూ కొత్త కొత్త వెర్షన్లను వుడుదల చేశారు. 1992 నవంబరులో, మైక్రోసాఫ్టు విండోసులో కూడా పనిచేయగలిగే ఫొటోషాప్ రెండవ వెర్షనును విడుదల చేశారు, ఇంకో సంవత్సరానికి ఎస్‌జీఐ, ఐఆర్ఐక్స్ మరియూ సన్ సోలారిస్ ప్లాట్ఫారాలపై కూడా ఫొటోషాప్‌ను నడపగలిగేటట్లు చేశారు. సెప్టెంబరు 1994లో మూడవ వెర్షనును విడుదలతో, ఫొటోషాప్‌లో లేయర్లూ మరియూ ట్యాబ్డ్ ప్యాలెట్ల సదుపాయాన్ని కల్పించారు. 2003 ఫిబ్రవరిలో, విడుదల చేసిన కెమెరా రా 1.x ప్లగిన్‌తో, వాడుకరులు తమ డిజిటలు కెమెరాల నుండి నేరుగా ఫొటోషాప్‌లోకి చిత్రాలను తెచ్చుకోగలిగే సదుపాయాన్ని కల్పించారు.
2004 అక్టోబరులో, ఈ ప్రోగ్రాముకు అడోబీ ఫొటోషాప్ CS అనే కొత్త పేరు పెట్టారు. ఈ పేరులో ఉన్న CS అనే అక్షరాలు, అడోబీ సంస్థ విడుదల చేస్తున్న అడోబీ క్రియేటీవ్ స్యూట్‌లో ఫొటోషాప్ కూడా ఒక భాగమని సూచిస్తుంది. ఫొటోషాప్ యొక్క 10వ వెర్షను, ఫొటోషాప్ CS3ని ఏప్రిల్ 16, 2007న విడుదల చేసారు.
విండోసుపై నడిచే సాఫ్టువేర్లను, లినక్సులో కూడా వాడుకునేటట్లు చేసే వైన్ సాఫ్టువేరు, జనవరి 2008లో, ఫొటోషాప్‌ CS2ను కూడా లినక్సు తదితర వ్యవస్థలపై వాడుకునే సదుపాయాన్ని కల్పించిందని అధికారికంగా ప్రకటించింది.
ఫొటోషాప్‌ను సీ++ ప్రోగ్రామింగు భాషలో రూపొందించారు.
ఫోటోషాప్ ఎక్స్ ప్రేస్
అడోబి కంపెనీ వారు ఈ మధ్యనే ఫోటోషాప్ ఎక్స్ ప్రేస్ పేరుతో ఆన్ లైన్ ఫోటో ఎడిటింగ్ సౌకర్యం కలిగించారు. ఎవరైనా రిజిస్టర్ చేసుకుని తమ ఫోటోలని ఎగుమతి చేసుకుని కావలసిన మార్పులు చేర్పులు (ఎడిటింగ్)చేసుకుని ఆల్బం రూపంలో ఉంచుకోవటంతో పాటు ఫేస్ బుక్ లాంటి సైట్లకి ఎగుమతి చేసికోవచ్చు లేదా తమ ఈ మెయిలుకి పంపుకోవచ్చు. ఇందుకోసం అడోబి వారు 2జీబి స్పేస్ ఉచితంగా ఇస్తున్నారు. తమ ఆదాయాన్ని పెంచుకోవటంతో పాటు ప్రస్తుతం ఆన్ లైన్ ద్వారా ఇలాంటి సౌకర్యాలు కల్పిస్తున్న సైట్లకి (సంస్థలకి) గట్టి పోటీ ఇవ్వటం అడోబి వారి వ్యాపార ఎత్తుగడగా కనిపిస్తుంది.
పేరులో సూచించినట్లే ఫోటోగ్రఫి నేర్చుకుంటున్న వారి కోసం, వారు తీసిన ఫోటో లని చిన్న చిన్న మార్పులు చేయటం,ఆల్బంలుగా మార్చుకోవటం మొదలగు ప్రాథమిక ఎడిటింగ్ ఎలాగో నేర్చు కోవటానికి ఇది ఉద్దేశింపబడింది.1980 లలో వచ్చిన "మ్యాక్" వెర్షన్లు ఇమేజ్ ఎడిటింగ్ ని పర్సనల్,డెస్కుటాపు కంప్యూటర్ లలో వాడుకొనుటని ఎంతో సులభతరం చేయటమే కాక, ప్రాచుర్యం లోనికి తీసుకొని వచ్చింది. 
ఇప్పుడు ఫోటోషాప్ విండోస్ (windows) మరియు మ్యాకింటాష్ (macintosh) ప్లాట్ ఫోరంలలో 'ఫోటోషాప్ ఫ్యామిలీ' క్రింద సరదాగా,ఫోటోలని,ఇమేజ్ లని మార్పులు చేసుకునే వారికోసం "అడోబీ ఫోటోషాప్ ఆల్బం స్టార్టర్ ఎడిషన్" మొదలుకుని ఫిల్మ్,వీడియో,మల్టిమేడియా,వెబ్,గ్రాఫిక్ దేజినేర్,3డి,మోషోన్ పిక్చర్ మాన్యు ఫక్చురేర్లు,అర్కి టేక్టులు,ఇంజనీర్ లు,సైంటిఫిక్ పరిశోధకులు మొదలయిన ఉన్నతశ్రేణి వృత్తి నిపుణుల కోసం "అడోబీ ఫోటోషాప్ సిఎస్3 ఎక్స్ టెండేడ్ (CS3 extended) అనే ఎడిషన్ వరకు రకరకలయిన వెర్షన్ లని అందరికి అందుబాటులోకి తెచ్చింది.
ఫోటోషాప్ ఆర్ జి బి (RGB),లాబ్ (lab),సి ఎం వై కె (CMYK),గ్రే స్కేల్ (grayscale),బైనరి బిట్టుమాప్ (binary bitmap) మరియు డ్యూ టోన్ (duotone) రంగుల విధానంలో పనిచేస్తుంది లేదా చిత్రాలని గుర్తిస్తుంది అని చెప్పవచ్చు.
ఫోటోషాప్ రాస్టర్ మరియు వెక్టార్ గ్రాఫిక్ ఫార్మాట్ రెండింటిలో చిత్రాలని స్వీకరిస్తుంది. అంటే .యి పి ఎస్ (.EPS) .పి ఎన్ జి (.PNG) .జిఫ్ (.GIF).జే పి ఇ జి (.JPEG) .ఫైర్ వర్క్స్ (Fireworks) ఫోర్మాట్లలో ఉన్న చిత్రాలని ఎడిటింగ్ చేసికోవచ్చు అని అర్థం.
తన (ఫోటోషాప్)స్వంత ఫైల్ ఫార్మాట్ ఎక్స్ టెన్షన్ ల గురించి కొంత సమాచారం.అడోబీ ఫోటోషాప్ ని మొదలు పెట్టిన వెంటనే పరికరాల పెట్టె (టూల్ బాక్స్) ఫోటోషాప్ తెర మీద ఎడమ వైపున కనిపిస్తుంది. అడోబీ ఫొటోషాప్‌లో ఉన్న ఈ పరికరాల పెట్టెలో ఉన్న వనరులను ఉపయోగించి బొమ్మలపై ప్రయోగించలగ అన్ని ప్రాథమిక ఇమేజ్ ఎడిటింగ్ పనులనూ చేయవచ్చు. ఏదన్నా ప్రాథమిక టూల్ బటను మీద మీరు మౌస్ పాయింటరుని వుంచిన వెంటనే ఆ పరికరం గురించి, దాని పనితనం గురించి సంక్షిప్త సమాచారం వస్తుంది. కొన్ని పరికరాల బటన్ల కిందభాగంలో త్రికోణం ఆకారంలో ఉన్న చిన్న "బాణం" గుర్తు వుందంటే, ఆ పరికరం క్రింద దానికి సంబంధించిన మరికొన్ని ఉపపరికరాలు ఉన్నట్టు. (ప్రక్కన ఉన్న చిత్రం పెద్దదిగా చేసి పరిశీలించండి).
విండోస్ కంప్యూటర్ కోసం